નવી દિલ્હીઃ આઇપીએલની દસમી સિઝન પૂરી થયા બાદથી જ ચાહકો આગામી સિઝનની રાહ જોઈ રહ્યા છે. આનું સૌથી મોટું કારણ એ છે કે ચેન્નઈ સુપર કિંગ્સ અને રાજસ્થાન રોયલ્સની વાપસી. બીસીસીઆઇ દ્વારા આ બંને ટીમ પર બે વર્ષનો પ્રતિબંધ લગાવવામાં આવ્યો હતો, જે આ વર્ષે ખતમ થઈ ગયો. જોકે બીજી સિઝન શરૂ થતા પહેલાં રાજસ્થાન રોયલ્સે બીસીસીઆઇ પાસેથી ટીમનું નામ બદલવાની મંજૂરી માગી છે. રાજસ્થાનની ટીમની માલિક જયપુર આઇપીએલ ક્રિકેટ પ્રા. લિ. પોતાનું નામ બદલવા ઇચ્છતી હોવાથી તેણે બોર્ડ સમક્ષ આ માગણી કરી છે.